સ્ટેશન પરથી પસાર થતા ત્યાંના વેપારી અને વર્ષોથી આ સ્ટેશને ધંધાર્થે આવતા પીયૂષ દાસે મિડ-ડે LOCALને જણાવ્યું હતું કે ‘મસ્જિદ સ્ટેશનના મિડલ ફૂટઓવર બ્રિજ પર અનેક ઠેકાણે તિરાડ અને ખાડાઓની સમસ્યા ઉપરાંત મસ્જિદ બંદર સ્ટેશનથી ઈસ્ટ તરફ બહાર નીકળતાં મિડલ ફૂટઓવર બ્રિજના છેડે વર્ષોથી કેટલાક પરિવાર ધામો નાખીને પડ્યા રહે છે અને તેઓ ત્યાં જ ગંદકી કરે છે એટલે સ્ટેશનમાં આવતા-જતા લોકોને પરાણે હેરાનગતિ ભોગવવી પડે છે. મધ્ય રેલવેના પ્રશાસને પ્રવાસીઓને પડતી તકલીફો પર સત્વર ધ્યાન આપી એનું નિરાકરણ લાવી મૂળભૂત સગવડ પ્રદાન કરે એવી પ્રવાસીઓની મુખ્ય માગણી છે.’